รับเหมาอิงอภิปรายงบให้น้ำหนักเหนือตลาด
หุ้นรับเหมาก่อสร้างเกาะติดอภิปราย 2.2 ล้านล้านบาท โบรกเกอร์ให้น้ำหนักเหนือตลาด
29 มี.ค. 2556

หุ้นรับเหมาก่อสร้างเกาะติดอภิปราย 2.2 ล้านล้านบาท โบรกเกอร์ให้น้ำหนักเหนือตลาด
การลงทุนในหุ้นกลุ่มรับเหมาก่อสร้างซึ่งมีผลได้เสียโดยตรงกับการอภิปรายพ.ร.บ.กู้เงิน 2.2 ล้านล้านบาทปิด ซึ่งตลอดทั้งวันหุ้นกลุ่มนี้มีทั้งปรับตัวเพิ่มขึ้นและลดลง เช่น บริษัท ซิโนไทย เอ็นจีเนียริ่งแอนด์คอน สตรัคชั่น (STEC) ปิดที่ 27.75 บาท เพิ่มขึ้น 0.75 บาท หรือเพิ่มขึ้น 2.78% บริษัท อิตาเลียนไทย ดีเวล๊อปเมนต์ (ITD) ปิดที่ 7.25 บาท ลดลง 0.55 บาท หรือลดลง 7.05% บริษัท ช.การช่าง (CK) ปิด 24.20 บาท ลดลง 1.30 บาท หรือลดลง 5.10%
นายภาคภูมิ ศรีชำนิ กรรมการผู้จัดการ STEC กล่าวว่า หากงบลงทุน 2.2 ล้านบาทผ่านการพิจารณา ถือเป็นโอกาสที่จะสนับสนุนให้ธุรกิจรับเหมาก่อสร้างมีการเติบโตในอนาคต ซึ่งบริษัทพร้อมเข้าร่วมประมูลในทุกโครงการของภาครัฐ
นายณรงค์ ทัศนนิพันธ์ รองประธานกรรมการ บริษัท ซีฟโก้ (SEAFCO) กล่าวว่า งบลงทุนในโครงการต่างๆ ของรัฐ 2.2 ล้านล้านบาท น่าจะมีงานที่จะเกี่ยวเนื่องกับงานเสาเข็มประมาณ 2030% ซึ่งจะสนับสนุนให้อนาคตธุรกิจยังคงสดใส
บริษัทหลักทรัพย์เคจีไอ ระบุว่า แม้การพิจารณา พ.ร.บ เงินกู้ 2.2 ล้านล้านบาท จะยังไม่ได้ข้อสรุปในระยะอันใกล้ แต่ไม่กระทบต่อการลงทุนหุ้นรับเหมาก่อสร้างและยังคงให้น้ำหนักหุ้นกลุ่มนี้มากกว่าตลาด เลือก CK และ STEC เป็นหุ้นเด่นของกลุ่มราคาให้เป้าหมาย 37 บาท และ 44 บาท ตามลำดับ